Sezen Aksu

Sezen Aksu (namey xoyo raştıkên Fatma Sezen Yıldırımo) 13 Temmuze serra 1954ıne, wılayetê Denizli, qezaya Seraykoyiye (Tr.:Sarayköy) de amê riyê dınya. Labelê eke 3 (hirê) serriye biya, ma u piyê xo bar kerdo, şiyo İzmir. Yanê İzmir de biya pile. Hetê maye Selanik rao. Vengbaz, bestekar u qısenuştoğa Tırka. 

Muzik ra raver, serra 1973ıne de Universita Egey (Ege Üniversitesi) de kewte Fakulta Zıraeti (Ziraat Fakültesi). Hema eşqê muziki ra terbiyetê xo nême ra ca verda. 

Sıfte serra 1975ıne de be namey Sezen Seley ra pilaka 45iye vete. Seba nêroşiyayena nê albumi zaf biye melule. Bahdo, be pilaka 45iya xoya hirêyine ra biye namdare. Ebe şerqiya xoya Olmaz Olsun (Mebo) ra lista muziki de veciyê rêza yewine. 

Heta serra 1979ıne 8 (heşt) 45iy veti. Dergcınıtoğo (uzunçalar) verên serra 1977ıne de be namey Allahaısmarladık (Xatır be to) ra vet.

Ney ra dıme ki pilaka xoya dıyine teqib kerd. Naye de, şerqiya 21. (vist u phancıne) Minik Serçe (Mıriçıka Qıckeke) biye be leqema senatkare. 
No album serra 1978ıne de vıraziyao. Dıma terefê Fono Müziki ra no album ame çapkerdene. Feqet şerqiyê zey Çocuk ve Dev (Doman u Dêw) u Ben Bir Dul Kadınım (Ez cenıkê da viyayan) tey çıniyê. Oricinalê nê albumi serra 2006ıne zerreyê 2 (dı) CDyan de ame çapkerdene. 

Serra 1984ıne de, ebe albumê xo Sen Ağlama (Tı Meberme) ra heta miyanê serra 1985ıne gıl de mende. O dem de aye bestekar u arancor Onno Tunç (namey xoyo raştıkên: Ohannes Tunçboyaciyan) nas kerd. Dıma ki piya 6 (şeş) albumi veti u heyrani pê ninan zaf qail biy. 

Serra 2006ıne de, ebe namey Eksik Şiir (Kılama/Şıêra Nêmecete) ra yew kıtabê xo veciya. Zerreyê na kıtabi de qıseyê 197 (se u neway u hewt) kılaman (şerqiyan) estê. No kıtab sıfte serra 2006ıne aşma Gağande de ame çapkerdene. Çapkerdena dıyine ki serra 2007ıne de vıraziya. 

 Diskografiya ae 
 45'iye (single) 
 Haydi Şansım (Haydê, Bextê Mı), Gel Bana (Bê hetê mı); 1975
 Kusura Bakma (Qusır de Qayt Meke), Yaşanmamış Yıllar (Serrê Nêdiyaey); 1976
 Olmaz Olsun (Mebo), Vurdumduymaz (Bêğem); 1976
 Allahaısmarladık (Xatır be to), Kaç Yıl Geçti Aradan (Werte ra çend serri vêrdi ra); 1977 
 Kaybolan Yıllar (Serrê vindbiyaey), Neye yarar (Çınay rê beno); 1977
 Gölge Etme (Siye Meke); Aşk (Eşq); 1978 
 İlk Gün Gibi (Zey Roca Verêne), Yalancı (Züreker); 1979 
 Allahaşkına (Heqi/Homay kena), Sensiz İçime Sinmiyor (Bê to nêneqetiyeno zerrey mı); 1979
 Heyamola (Heyamola), 1983 de Ewrovizyon ra

 Albumi 
 Allahaısmarladık (Xatır be to), 2005
 Hepsi & Sezen Aksu-Tempo, 2006 (single /seba Pepsi)
 Serçe (Mıriçıke), 10 Tebaxe 2006
 Kardelen (Vilıka verê vewre), 10 Tebaxe 2005
 Bahane (Mane/Vıyane) 29 Hezirane 2005
 Yaz Bitmeden (Amnan ke hewna ranêverd), 2003
 Şarkı Söylemek Lazım (Merdum Gani Şerqiye Vaco), 2002
 Deliveren (?), 2000 
 Sarı Odalar (Wedey Zerdi), 1999 
 Adı Bende Saklı (Namey xo mı de wedardiyo), 1998 
 Erkekler (Cıwamêrdi), 1998
 Düğün ve Cenaze (Veyve u Cınaza), 1997
 Cumartesi Türküsü (Lawıka Roca Şemiye), 1997 (seba serra Aktüelia phancine, piyasa nêveciya) 
 Düş Bahçeleri (Baxçey Hewni), 1996 
 Işık Doğudan Yükselir (Roşti Rocakewtene de veciyena), 1995 
 Deli Kızın Türküsü (Lawıka Keyneka Xêğe/Gêce), 1993 
 Gülümse (Bıhuiye), 1991
 Sezen Aksu Söylüyor (Sezen Aksuye vana), 1989

 Dergcınıtoği (Long Play) 
 Bahane (Mane/Vıyane), 2006 
 Sezen Aksu'88, 1988 
 Git (Şo), 1986 
 Sen Ağlama (Tı Meberbe), 1984
 Firuze (Firuze), 1982
 Ağlamak Güzeldir (Berbış Rındeko), 1981
 Sevgilerimle (Be hezkerdışê mı), 1980
 Serçe (Mıriçıke), 1978 
 Allahaısmarladık (Xatır be to), 1977

 Muzikal 
 Sezen Aksu Aile Gazinosu (Sezen Aksu Gazinoê Ailey), 1982
 Bin Yıl Önce Bin Yıl Sonra (Hezar serri ra raver, hezar serri ra tepeya), 1986

 Filımi 
 Büyük Yalnızlık (Teynayiya Pile), 1989
 Minik Serçe (Mıriçıka Qıckeke), 1978

 Kıtabi 
 Eksik Şiir'' (Kılama Nêmecete) 
 Çapo verên: Gağan 2006 
 Çapê dıyine: Çele 2007

 Çımeyi 
 SezenAksu.Biz 
 Sezen-Aksu.com 
 Sezen.net
 Sitey heyrananê Sezen Aksuye 
 Melodiyê Cêbi, Şerqiyê Sezen Aksuye 

Kategoriye:Muzisyenê Tırki
Kategoriye:Sezen Aksu
Kategoriye:Merdumê ke 1954 de biyê
Kategoriye:Şarê wılayetê Denizliy
Kategoriye:Merdumê weşi